《清泉院用柱间韵》
宋代·胡仲弓

僧居一路曲通村，日落层巅生暮云。
白石巧於山背出，清泉时向涧边闻。
钵盂未信承龙化，锡杖曾经解虎纷。
归去鹤猿应笑我，稚圭何必更移文。

作者简介：胡仲弓，宋朝诗人。公元一二六六年前后在世]字希圣，清源人，胡仲参之弟。生卒年均不详，约宋度宗咸淳二年前后在世。登进士第为会稽令，老母适至，而已是黜。自后浪迹江湖以终。仲弓工诗，著有苇航漫游稿四卷，《四库总目》传于世。